
	SZOMBATHELY MEGYEI JOGÚ VÁROS
	POLGÁRMESTERE


E L Ő T E R J E S Z T É S

Szombathely Megyei Jogú Város Közgyűlése Kulturális, Oktatási és Civil Bizottsága
2026. október 27-i ülésére

Javaslat támogatási kérelmek elbírálására

I.

1. A 90-es évek elejétől működik az Óvodavezetők Munkaközössége, a pedagógusok új életpályájáról szóló 2023. évi LII. törvény hatályba lépése óta a Szombathelyi Óvodák Igazgatóinak Munkaközössége (továbbiakban: Munkaközösség). Üléseit a fenntartóval egyeztetett munkaterv alapján, havi rendszerességgel tartja. A Munkaközösség munkaértekezletein a város 18 óvodájának igazgatóján kívül részt vesz a Szombathelyi Köznevelési GAMESZ (továbbiakban: GAMESZ) vezetője, részt vesznek az Egészségügyi, Kulturális és Köznevelési Iroda munkatársai, továbbá a város tisztségviselői. Az értekezleteken áttekintik az aktuális feladatokat, a határidőket, figyelemmel kísérik a jogszabályváltozásokat, közös értelmezéssel segítik azok végrehajtását. A szakmai fórum keretében lehetőség van a fenntartó által hozott döntések megismertetésére. A Munkaközösség működéséhez, szakmai értekezleteinek költségeire (pl. meghívott előadó útiköltsége) 500.000 Ft támogatást kér a Tisztelt Bizottságtól. A támogatás pénzügyi lebonyolítása a GAMESZ közreműködésével történik.

2. A Munkaközösség szervezésében az elmúlt években eredményesen került megrendezésre a nyugdíjas óvodavezetők találkozója, mely 2027. évben tavasszal kerül megszervezésre. A rendezvény lebonyolítására a Munkaközösség 500.000 Ft támogatást kér a Tisztelt Bizottságtól, melynek pénzügyi lebonyolítása a GAMESZ közreműködésével történik.

3. A köznevelési feladatok vonatkozásában illetékes Bizottság munkáját 2015 szeptembere óta több területen segítette a Közoktatási Szakértők Országos Egyesületének (KÖSZOE) Szombathelyi Csoportja. Többek között közreműködnek az országos tanulmányi versenyeken eredményesen szereplő tanulók és felkészítő tanáraik díjazási rendszerének kidolgozásában, véleményezik az óvodák munkaterveit és beszámolóit, valamint az óvodai igazgatói pályázatokat.
A KÖSZOE feladatai ellátásához kapcsolódó működési jellegű költségekre (pl. irodaszer), a szakértők szakmai fórumokon, konferencián való részvételéhez kéri a Tisztelt Bizottság támogatását.
Kérem a Tisztelt Bizottságot, hogy a KÖSZOE Szombathelyi Csoportja részére 2026-2027. évi működésükkel összefüggő költségekre, szakmai fórumokon, konferencián való részvételre 250.000 Ft támogatást biztosítani szíveskedjék. A támogatás pénzügyi lebonyolítása a GAMESZ közreműködésével történik.

Az önkormányzati forrásátadásról szóló 47/2013. (XII. 4.) önkormányzati rendelet 4. § (11) bekezdés f) pontja alapján tájékoztatom a Bizottságot, hogy az Önkormányzat 2026. évi költségvetéséről szóló 3/2026. (II.27.) önkormányzati rendelet 8. mellékletében található „Versenyek, rendezvények, támogatások” tételsoron jelenleg 1.000.000 Ft fel nem használt összeg áll rendelkezésre, melyet a „Városi pedagógusnap, tanévnyitó ünnepség” soron felhasználható 1.048.411 Ft-ból további 250.000 Ft-tal javasolok kiegészíteni a fenti rendezvények lebonyolítására. Az összesen 1.250.000 Ft támogatási összeget a kifizetéseket intéző Szombathelyi Köznevelési GAMESZ részére átcsoportosítani szükséges.
II.

A köznevelési feladatok vonatkozásában illetékes Bizottság támogatásával az elmúlt években eredményesen került megrendezésre a nyugdíjas és aktív iskolaigazgatók találkozója. A nyugalmazott és aktív iskolaigazgatók találkozója 2025 őszén a Németh Pál Kollégiumban került megszervezésre, melyet 2026 őszén is megrendez Szombathely Megyei Jogú Város Önkormányzata. 
Tájékoztatom a Tisztelt Bizottságot, hogy a 45/2026.(III.24.) KOCB számú határozattal az önkormányzati nyári napközis tábor megszervezésére a GAMESZ részére biztosított 10.000.000 Ft összegből a táborral kapcsolatos elszámolás alapján 532.383 Ft pénzmaradvány keletkezett.

Kérem a Tisztelt Bizottságot, hogy a találkozó költségeire a maradványösszeg erejéig a támogatást biztosítani szíveskedjék.  

A rendezvények megvalósítása az Egészségügyi és Közszolgálati Osztály szervezésében, a pénzügyi lebonyolítása a GAMESZ közreműködésével történik. 


Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.


Szombathely, 2026. október „       ”





       /: Dr. Nemény András :/


I.

HATÁROZATI JAVASLAT
……./2026. (X.27.) KOCB. számú határozat

1. A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (2) bekezdés 1. pontjában, valamint az Önkormányzat 2026. évi költségvetéséről szóló  3/2026. (II.27.) önkormányzati rendelet 10.§ (6) bekezdésében kapott felhatalmazás alapján a Szombathelyi Óvodák Igazgatóinak Munkaközössége részére, működésének, szakmai értekezleteinek költségeire 500.000 Ft, az aktív és nyugdíjas óvodavezetők találkozója 2027. évi megrendezési költségeire 500.000 Ft forrást az Oktatási kiadások „Versenyek, rendezvények, támogatások” sora terhére, a Közoktatási Szakértők Országos Egyesületének Szombathelyi Csoportja részére 2026-2027. évi működésükkel összefüggő költségekre, szakmai fórumokon, konferencián való részvételre a „Városi pedagógusnap, tanévnyitó ünnepség” soron felhasználható 1.048.411 Ft-ból 250.000 Ft forrást biztosít.

2. A Bizottság egyetért azzal, hogy az Oktatási ágazat kiadásaiban az előterjesztésben foglalt, összesen 1.250.000 Ft forrás a pénzügyi lebonyolítást végző Szombathelyi Köznevelési GAMESZ részére átcsoportosításra kerüljön.

Felelős:	Putz Attila, a Kulturális, Oktatási és Civil Bizottság elnöke
                     		Dr. Nemény András polgármester
 	 	Dr. László Győző alpolgármester 
	/a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője
Stéger Gábor, a Közgazdasági és Adó Osztály vezetője
Sebestyénné Pethő Andrea, a Szombathelyi Köznevelési GAMESZ igazgatója/


Határidő:	azonnal /1. pont vonatkozásában/
	az Önkormányzat 2026. évi költségvetéséről szóló rendeletének soron következő módosítása /2. pont vonatkozásában/


II.
HATÁROZATI JAVASLAT
……./2026. (X.27.) KOCB. számú határozat



A Kulturális, Oktatási és Civil Bizottság az Önkormányzat 2026. évi költségvetéséről szóló 3/2026. (II.27.) önkormányzati rendelet 10.§ (6) bekezdésében kapott felhatalmazás alapján a Szombathelyi Köznevelési GAMESZ részére a 45/2026.(III.24.) KOCB számú határozattal átcsoportosított 10.000.000 Ft pénzmaradványaként megmaradt 532.383 Ft összegből a nyugdíjas iskolaigazgatók 2026. évi találkozójának költségeire a maradványösszeg erejéig forrást biztosít.

 


Felelős: 	Putz Attila, a Kulturális, Oktatási és Civil Bizottság elnöke
                     	Dr. Nemény András polgármester
  	Dr. László Győző alpolgármester 
	/a végrehajtás előkészítéséért: 
Vinczéné dr. Menyhárt Mária, az Egészségügyi és Közszolgálati Osztály vezetője
Stéger Gábor, a Közgazdasági és Adó Osztály vezetője
Sebestyénné Pethő Andrea, a Szombathelyi Köznevelési GAMESZ igazgatója/

Határidő:    	azonnal 

Email: polgarmester@szombathely.hu
Web: www.szombathely.hu

